EkBass/fiwiki-20250220-pages-articles huggingface dataset:
Belleville

Belleville voi viitata seuraaviin paikkoihin: == Pohjois-Amerikassa == ;Kanadassa *Belleville (Ontario) *Belleville (Nova Scotia) ;Yhdysvalloissa *Belleville (Arkansas) *Belleville (Kalifornia) *Belleville (Illinois) **Belleville (St. Louis MetroLink) *Belleville (Kansas) *Belleville (Michigan) *Belleville (New Jersey) *Belleville (New York) *Belleville (Pennsylvania) *Belleville (Länsi-Virginia) *Belleville (Wisconsin) ==Euroopassa== * Belleville (Pariisi), Pariisin kaupunginosa ja entinen kunta **Belleville (kunta), entinen kunta **Belleville (metroasema) * Belleville (Meurthe-et- Moselle) * Belleville (Rhône) * Belleville (Deux-Sèvres) * Belleville-en-Caux * Belleville-et-Châtillon-sur-Bar * Belleville-sur-Loire * Belleville-sur-Mer * Belleville-sur-Meuse * Belleville-sur-Vie * Saint-Martin-de-Belleville * Les Belleville, kunta Savoien departementissa Ranskassa * Belleville (Irlanti) ==Muualla maailmassa== *Belleville (Bouaké), kunta Norsunluurannikolla *Belleville (Zoukougbeu), kunta Norsunluurannikolla ==Katso myös== *Bellevillen kolmoset, Sylvain Chomet'n ohjaama piirroselokuva vuodelta 2003
Irrational Games

Irrational Games on vuonna 1997 perustettu pelitalo. Sen laittoi alulle kolme Looking Glass Studiosin entistä työntekijää: Ken Levine, Jonathan Chey, ja Robert Fermier. Tammikuussa 2006 Take-Two Interactive ilmoitti ostaneensa yhtiön ja julkaisevansa pelinsä 2K Gamesin tunnuksella. Yhtiö on lakkautettu vuonna 2014. Yhtiöllä oli kaksi studiota: Yksi sijaitsee Massachusettsin Quincyssa, Yhdysvalloissa, ja toinen Canberrassa, Australiassa. == Ghost Story Games == Vuonna 2017 yhtiö järjesteltiin uudelleen ja nimeksi tuli Ghost Story Games. == Historia == Ken Levine, Jonathan Chey ja Robert perustivat Fermier Bostonin studion 1997. Vuonna 1999 julkaistiin System Shock 2. Seuraavana vuonna avattiin Jonathan Cheyn johtama Irrational Canberra, ja Deep Cover -peli peruttiin. Crave Entertainmentin kanssa ilmenneet kiistat johtivat vuonna 2002 The Lostin kehityksen lakkauttamiseen. Irrationalin suunnittelijat Ed Orman ja Dean Tate palkittiin 2004 Australiassa "Best Design" -palkinnolla, ja he saivat myös "Best Game of 2004" ja "Best PC Game" -palkinnot. Bostonin studio siirrettiin 2005 suurempaan toimistotilaan Quincyyn Massachusettsiin. Take-Two Interactive otti vuonna 2006 Irrationalin haltuun, julkaisijana toimi 2K Games. Irrational Games nimettiin vuonna 2007 "2K Boston, 2K Australiaksi". Samana vuonna julkaistiin BioShock. Vuonna 2010 2K Boston ilmoitti ottavansa käyttöön entisen vakiintuneen nimensä Irrational Games. == Pelit == * System Shock 2 (Looking Glassin tuella), 1999 * Freedom Force, 2002 * Tribes: Vengeance, 2004 * Freedom Force vs. the Third Reich, 2005 * SWAT 4, 2005 * SWAT 4: The Stetchkov Syndicate, 2006 * BioShock, 2007 * BioShock Infinite, 2013 === Peruttuja julkaisuja === * Deep Cover (peruttu) * The Lost (peruttu) == Lähteet == == Aiheesta muualla == * Irrational Games (US) * Irrational Games (AU) * 2K Boston (Quincy, Massachusetts) * 2K Australia (Canberra, ACT) * Irrational Games MobyGamesissa Luokka:Toimintansa lopettaneet pelitalot
Gondwanan lapset

Gondwanan lapset on Alexis Kourosin 1997 julkaistu saturomaani. Teos voitti Finlandia Junior -palkinnon vuonna 1997. Palkinto jaettiin tuolloin ensimmäisen kerran. Teoksen on kuvittanut venäläissyntyinen Alexander Reichstein. Kuvissa yhdistyvät valokuvat ja grafiikka. Kuvien pohjana ovat valokuvat kivistä ja kallioista. Kirjan päähenkilö on pieni linnunpoika, joka syntyy Gondwanan alkumantereeseen kuuluvalla pienellä saarella. Se on täynnä kysymyksiä ja etsii omaa tietään ja tapaa erilaisia eläimiä tuolla saarella. Jokaisella vastaantulijalla on omalaatuinen filosofiansa, mutta ne eivät tyydytä pientä kyselijää. == Lähteet == Luokka:Suomalaiset lastenkirjat Luokka:Vuoden 1997 kirjat
Tyttö ja kosija

Tyttö ja kosija (Meet Me in St. Louis) on Vincente Minnellin ohjaama yhdysvaltalainen musikaalielokuva vuodelta 1944. Pääosaa näytteli Judy Garland. Se oli Minnellin ja Garlandin ensimmäinen yhteinen elokuva ja he avioituivat seuraavana vuonna. == Rooleissa == == Palkinnot == Voitetut Oscar- palkinnot: *parhaan lapsinäyttelijän erikoispalkinto – Margaret O'Brien == Myöhempi arvostus == The New York Timesin kriitikot valitsivat Tytön ja kosijan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == Luokka:Yhdysvaltalaiset elokuvamusikaalit Luokka:Vuoden 1944 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Novelleihin perustuvat elokuvat Luokka:Vincente Minnellin ohjaamat elokuvat
Reinhard Häfner

Reinhard Häfner (2. helmikuuta 1952 Sonneberg – 24. lokakuuta 2016 Dresden) oli saksalainen jalkapallovalmentaja ja keskikenttäpelaaja. Häfner aloitti jalkapallon kotikaupunkinsa BSG Motor Sonnebergissä. Hän siirtyi juniorina FC Rot-Weiss Erfurtiin, jonka edustusjoukkueeseen hän nousi 1970. Vuotta myöhemmin Häfner siirtyi Dynamo Dresdeniin, jossa hän pelasi uransa loppuun asti. Hän pelasi uransa aikana 391 DDR-Oberligan ottelua, joista 366 Dynamossa. Hän oli Dynamon toiseksi eniten otteluita pelannut pelaaja Hans- Jürgen Dörnerin jälkeen ja DDR-Oberligan tilastoissa hän oli viidentenä. Häfner voitti Dresdenissä neljä mestaruutta ja cupia. Häfner pelasi DDR:n maajoukkueessa 54 maaottelua ja hän oli myös mukana voittamassa olympiakultaa Montrealissa 1976 ja pronssia Münchenissä 1972. Huhtikuussa 1990 Häfneristä tuli Dynamo Dresdenin päävalmentaja. Viikkoa myöhemmin Dynamo voitti kahdeksannen liiga- ja seitsemännen cupmestaruutensa. Seuraavalla kaudella hän johdatti Dynamon toiselle sijalle vaikka menetti ennen useita tähtipelaajiaan kuten Ulf Kirstenin ja Matthias Sammerin. Kausi oli DDR-Oberligan viimeinen ja sijoitus takasi Dynamolle pääsyn Bundesliigaan Saksan jälleenyhdistyttyä. Menestyksestä huolimatta Häfner erotettiin kesäkuussa 1991. Vuosina 1993–1996 Häfner valmensi 2. Bundesligassa Chemnitzeriä. == Lähteet == Luokka:Itäsaksalaiset olympiavoittajat Luokka:Itäsaksalaiset jalkapalloilijat Luokka:Itäsaksalaiset jalkapallovalmentajat Luokka:Saksalaiset jalkapallovalmentajat Luokka:Vuonna 1952 syntyneet Luokka:Vuonna 2016 kuolleet
Rodan

Rodan on Tohon kehittämä lentoliskoa muistuttava hirviö. Se esiintyy muutamissa Godzilla-elokuvissa kuten Godzilla: Final Wars. Sillä on myös oma elokuva Rodan, jossa Rodan esiintyi ensimmäistä kertaa. Elokuvassa Ghidorah The three headed monster Rodan taisteli aluksi Godzillaa vastaan, mutta lopulta Rodan yhdisti voimansa Godzillan ja Mothran kanssa, taisteluun Ghidorahia vastaan. Tästä lähtien Rodan on lähes aina taistellut Godzillan puolella. Luokka:Elokuvahahmot Luokka:Kuvitteelliset matelijat Luokka:Godzilla Luokka:Mothra‎
Natalja Lavrova

Natalja Aleksandrovna Lavrova (, 4. elokuuta 1984 Penza – 23. huhtikuuta 2010) oli venäläinen rytminen voimistelija. Hän voitti olympiakultaa kesäolympialaisissa 2000 ja 2004. Myöhemmin hän toimi valmentajana seura- ja maajoukkuetasolla. Lavrova kuoli 25-vuotiaana 23. huhtikuuta 2010 Penzan lähellä sattuneessa auto-onnettomuudessa, jossa hänen sisarensa ajama auto joutui kolariin toisen auton kanssa. Lavrova ja hänen sisarensa kuolivat onnettomuudessa heti. == Lähteet == Luokka:Venäläiset rytmiset voimistelijat Luokka:Venäläiset olympiavoittajat Luokka:Liikenneonnettomuudessa kuolleet Luokka:Vuonna 1984 syntyneet Luokka:Vuonna 2010 kuolleet
Smoltti

Smoltti on lohen tai taimenen joesta mereen vaeltava poikanen. Vaelluspoikaseksi muuttuvassa kalassa tapahtuu fysiologisia muutoksia, joiden avulla esimerkiksi lohi sopeutuu meriolosuhteisiin elettyään siihen asti makeassa vedessä. Joessa eläviä lohikalan poikasia kutsutaan jokipoikasiksi. Nuori lohi ja taimen elää synnyinjoessaan 2−3 vuotta, jonka jälkeen se vaeltaa smolttina mereen (merilohi ja meritaimen) tai järveen (järvilohi ja järvitaimen). Meri- tai järvivaelluksen alussa nuoret lohet käyttävät vielä jonkin aikaa pintahyönteisiä ja vesiselkärangattomia ravinnokseen, mutta noin 25 sentin koosta alkaen enimmäkseen kalaa. ==Lähteet== Luokka: Lohikalat
Pelon tunne

Pelon tunne (Taste of Fear, Yhdysvalloissa Scream of Fear) on Seth Holtin ohjaama brittiläinen kauhuelokuva vuodelta 1961. Sen tuotti Hammer Film Productions. == Tarina == Elokuva alkaa Genevessä kun Penny Applebyn (Susan Strasberg) hukkunut ruumis nostetaan järvestä viranomaisten toimesta. Seuraavaksi leikataan kohtaukseen Rivieralla jossa Penny onkin pyörätuoliin sidottuna äitipuolensa (Ann Todd) luona käymässä. Tytön isä (Fred Johnson) on poissa, mutta yhtäkkiä tyttö näkeekin hänet eri paikoissa mutta kukaan muu ei näekään. Hän alkaa tuntea hyytävää pelkoa: onko hänen järkensä katoamassa? Äitipuolesta ei ole apua ja paikalla oleva lääkärikin (Christopher Lee) käyttäytyy salamyhkäisesti... Lopuksi paljastuu että kysymyksessä on perintöön liittyvä rikos: tyttö ja hänen isänsä ovat joutuneet äitipuolen murhaamiksi ja tytön ystävä esiintyy tämän hahmossa selvittääkseen rikoksen. == Rooleissa == Actors-studion perustajan, metodinäyttelemisen kantaviin voimiin kuuluneen Lee Strasbergin tytär Susan Strasberg tekee tässä ensiroolissaan vakuuttavaa työtä, mitä vain vahvistaa Seth Holtin osaava ohjaajanote. Elokuvassa nähdään harvinaisesti myös Christopher Lee hyvän miehen osassa. Elokuva onkin vakuuttava näyttö kahden vasta-alkajan - ohjaajan ja naispääosan esittäjän - taidoista ja lupaus loistavasta tulevaisuudesta, joskin Holtin uralla tämä jäi tähdenlennoksi hänen kuoltuaan vain hiukan myöhemmin. == Lähteet == == Aiheesta muualla == * Elokuvan arvostelu Elitistissä Luokka:Brittiläiset kauhuelokuvat Luokka:Vuoden 1961 brittiläiset elokuvat
N-fenyyliantraniilihappo

N-fenyyliantraniilihappo eli fenaamihappo on aromaattinen orgaaninen yhdiste ja antraniilihapon johdannainen. Yhdistettä käytetään redox-indikaattorina. Eräät särkylääkkeet sisältävät N-fenyyliantraniilihapon rakenteen. Tällaisia ovat esimerkiksi mefenaamihappo, tolfenaamihappo, flufenaamihappo ja meklofenaamihappo. == Valmistus == N-fenyyliantraniilihappoa voidaan valmistaa aniliinista ja 2-klooribentsoehaposta emäksisissä olosuhteissa. Katalyyttinä reaktiossa toimii kupari(I)oksidi. == Käyttö == N-fenyyliantraniilihappoa käytetään redox-indikaattorina hapetus-pelkistystitrauksissa. Yhdisteen pelkistynyt muoto on väritön ja hapettunut muoto violetti. Indikaattoria käytetään esimerkiksi määritettäessä Fe2+-pitoisuuksia cerimetrisesti. N-fenyyliantraniilihappo soveltuu käytettäväksi indikaattorina myös hapettimen ollessa kromaatti- tai vanadiiniliuos. N-fenyyliantraniilihappo kondensoituu lämmitettynä väkevän rikkihapon läsnä ollessa akridoniksi. == Lähteet == ==Aiheesta muualla== * N-fenyyliantraniilihapon käyttöturvallisuustiedote, Sigma Aldrich, viitattu 31.5.2018. Luokka:Aminohapot Luokka:Indikaattorit
Krupki

Krupki (, ) on pieni kaupunki Minskin alueen koillisreunalla Valko-Venäjällä ja samanniminen maaseutuvaltainen piiri (). Vuoden 2009 väestönlaskennan mukaan hallintopiirissä asui 26 522 henkeä. Heistä kaupunkilaisiksi tilastoitiin Krupkin kaupungin väestö (8 675 as.) ja kahden kaupunkimaisessa taajaman asukkaat: Bobr (1 118 as.) H’alopenitšy (1 495 as.) ihmistä. == Liikenne == Minskistä itään Oršaan vievä junarata kulkee Krupkin piirin läpi, ja Minskin lähiliikenteen junat pysähtyvät kaupungissa ja muutamilla muillakin piirin seisakkeilla. Junan ohella Minskistä pääsee kaupunkiin sujuvasti Valko- Venäjän läpi moottoritienä kulkevaa Varsova-Brest-Minsk-Orša-Moskova- valtatietä M1 (E30), joka ohittaa Krupkin keskustan vain 3 kilometrin päästä pohjoisesta. Kaupunkiin suoraan johtava kantatie P19 erkanee M1 valtatiestä 11 kilometriä Krupkin länsipuolella. == Tunnettuja asukkaita == Muun muassa neuvostokosmonautti ja Neuvostoliiton sankari V. V. Kovaljonok () oli kotoisin Valko-Venäjän Krupkista. == Lähteet == == Aiheesta muualla == * Lyhyt kuvaus kaupungista (BYcity.org) * Крупский район - Lyhyesti piiristä ja taajamista (dorogiby.info) * Kaupunkikartta (BYcity.org) * Krupkin piirin kartta * Kolmas kaupunkikartta * Wikimapia karttalinkki kaupunkiin, vähän selityksiä kohteille, mahdollisesti tai * Минское отделение Белорусской железной дороги - Выберите станцию - Minskin lähijunien sivusto reitteineen ja aikatauluineen - Krupkin aseman aikataulut (Valko-Venäjän rautateiden Minskin osasto) * Maakunnan viralliset Krupkin sivut piirille * Valokuvia Krupkin piiristä (razima.org) * Krupkin piiriin keskittynyt portaali (krupki.by) * Valko- Venäjän Ilmatieteen laitoksen sääennuste kaupunkiin * Toinen sääennuste kaupunkiin Luokka:Minskin alueen kaupungit
Piispanmäki

Piispanmäki on Kokkolan pohjoisosassa sijaitseva kylä. Piispanmäen katkaisee Valtatie 8. Piispanmäki sijaitsee noin 2,1 km kaupungin keskustasta. Sinne valmistuu vuonna 2025 monitoimitalo, johin tulee koulu ja päiväkoti. Samaan aikaan alueen liikenneyhteyksiä parannetaan kiertoliittymän avulla. == Lähteet == Luokka:Kaarlelan kylät‎
Vitsari

Vitsari on Kokkolassa sijaitseva kylä. Vitsarista on noin 2,8 km lännen suunnalla sijaitsevaan Kokkolan keskustaajamaan. Vitsari sijaitsee Piispansuoran varrella, ja sinne pääsee paikallisliikenteen busseilla 1 ja 5. Luokka:Kaarlelan kylät‎ Luokka:Keski-Pohjanmaan maakunnan entiset taajamat
Rimmi (Kokkola)

Rimmi on Kokkolassa sijaitseva kylä. Se on entisen Kokkolan pohjoisin kylä, sillä se sijaitsee Kokkolan ja Kälviän rajalla. Rimmiin johtaa Valtatie 8 ja aluetta palvelee paikallisliikenteen bussi 1. Rimmistä on 7,8 km Kokkolan ydinkeskustaan. Rimmissä on ollut myös rautatieasema, mutta se lakkautettiin vuonna 1980. Luokka:Kaarlelan kylät‎
Feargal Sharkey

Feargal Sharkey (s. 13. elokuuta 1958) on irlantilainen laulaja, joka toimi The Undertones -yhtyeen laulajana. Hän kuitenkin jätti yhtyeen vuonna 1983 ja aloitti kohtalaisen menestyksekkään soolouransa. Feargal Sharkey ei ole levyttänyt eikä esiintynyt julkisesti vuoden 1991 jälkeen. Hän on toiminut musiikkibisneksessä silti koko ajan. == Lähteet == Luokka:Irlantilaiset laulajat Luokka:Vuonna 1958 syntyneet Luokka:Elävät henkilöt
Vitikka

Vitikka on Kokkolassa sijaitseva kylä. Vitikasta Kokkolan ydinkeskustaan on noin 3,6 kilometriä. Rimmi on Vitikan pohjoinen naapurikylä. == Liikenneyhteydet == Vitikkaan pääsee Kokkolan liikenteen linjoilla 1 ja 5. Luokka:Kaarlelan kylät‎
Rödsö

Rödsö on Kokkolan läntisellä puolella sijaitseva maalaiskylä. Rödsössä sijaitsee Rödsön vanha koulu. Koulu myytiin vuonna 2020 neljälle paikalliselle yrittäjäperheelle. Perhonjoki kulkee kylän läpi. Siellä on uimaranta. == Lähteet == Luokka:Kaarlelan kylät‎
Steinar Hoen

Steinar Hoen (s. 8. helmikuuta 1971) on entinen norjalainen korkeushyppääjä. Hän edusti uransa ajan IK Tjalvea. Hoen voitti Euroopan mestaruuden Helsingissä 1994. Hoenin ennätys on heinäkuussa 1997 Oslossa hypätty 236 senttiä, mikä on Norjan ennätys. == Lähteet == * === Viitteet === Luokka:Norjalaiset korkeushyppääjät Luokka:Norjalaiset urheiluvaikuttajat Luokka:Vuonna 1971 syntyneet Luokka:Elävät henkilöt
Heinz-Steyer-Stadion

Heinz-Steyer-Stadion on jalkapalloon ja yleisurheiluun rakennettu kenttä. Se toimii nykyisin Dresdner SC ja Dresden Monarchsin kotikenttänä. Myös Dynamo Dresden on käyttänyt kenttää. Stadion valmistui vuonna 1919. Sen yleisöennätys tehtiin vuonna 1936, jolloin 65 000 katsojaa seurasi Saksan ja Tšekkoslovakian välistä ottelua.Das Stadion Dresden Monarchs. == Lähteet == Luokka:Saksan jalkapallostadionit Luokka:Saksan yleisurheilu Luokka:Saksin jalkapallo Luokka:Dresdenin rakennukset ja rakennelmat Luokka:Dresdenin urheilu
Waste ’em All

__NOTOC__ Waste ’em All on yhdysvaltalaisen thrash metal/crossover thrash -yhtye Municipal Wasten ensimmäinen studioalbumi. Se julkaistiin vuonna 2003 levymerkillä Six Weeks Records. == Kappaleet == # # # # # # # # # # # # # # # # == Kokoonpano == === Yhtye === * Tony – laulu * Ryan – kitara * Andy – bassokitara * Brandon – rummut === Tuotanto === * Mark Miley – tuottaja * Brien White – grafiikka == Aiheesta muualla == * * Waste ’em All discogs.com -sivustolla Luokka:Vuoden 2003 esikoisalbumit Luokka:Municipal Wasten albumit
Lumosiivet

Lumosiivet (Uraniidae) on mittarimaisten perhosten yläheimoon kuuluva perhosheimo. Lajeja tunnetaan yhdeksässäkymmenessä suvussa yhteensä noin 700. Europassa esiintyy vain yksi laji, Eversmannia exornata. Lumosiipien levinneisyys kattaa maapallon trooppiset alueet. Ne ovat leveäsiipisiä ja kapearuumiisia perhosia, joiden koko vaihtelee pienestä erittäin suureen. Siipisuonitus on heimolle ominainen ja takasiiven takareuna on monilla lajeilla teräväkulmainen tai liuskoittunut. Pistesilmät ovat pienet tai puuttuvat, mutta pään chaetosemat ovat hyvin kehittyneet. Useimmista muista mittarimaisista perhosista poiketen lajit suvuissa Alcides, Chrysiridia ja Urania ovat päiväaktiiviisia, minkä vuoksi niitä voi erehtyä pitämään varsinaisina päiväperhosina. Yöaktiiviset lajit lentävät valolle. Lepäävät perhoset pitävät siipiään levällään, ja erityisesti etu- ja takasiipien väli on tällöin suuri.Minet, J. & Scoble, M., J. (1998) "The Drepanoid/Geometroid Assemblage". Handbuch der Zoologie: Lepidoptera, Moths and Butterflies Vol. 1:. Evolution, Systematics and Biogeography ISBN 3110157047 s. 307-309 Heimon perhoset ovat usein värikkäitä, metallinkiiltoisia ja suurikokoisia, minkä vuoksi ne ovat myös suosittuja keräilykohteita. Värikkyyden varsinainen tarkoitus on varoittaa lajien myrkyllisyydestä. Eri sukupuolten välillä on merkittävä ero tympanaalielinten rakenteessa ja sijainnissa.http://peabody.research.yale.edu//jls/pdfs/1990s/1991/1991-45%284%29296-Lees.pdf Toukat elävät vapaasti ravintokasvilla ja koteloituvat maahan, karikkeen joukkoon. Tunnettuja lajeja ovat mm. Alcides metaurus, Chrysiridia rhipheus, Lyssa zampa, Urania fulgens sekä sukupuuttoon hävinnyt Urania sloanus. == Lähteet == == Aiheesta muualla == *Markku Savela: Uraniidae *Australian Uraniidae *Moths of Borneo: Uraniidae Luokka:Mittarimaiset
Latin Kings

Latin Kings on vaikutusvaltainen yhdysvaltalainen katujengi. Se sai alkunsa 1940-luvulla Chicagossa. Latin Kingsin on sanottu olevan suurin ja järjestäytynein latinalaisamerikkalainen katujengi Yhdysvalloissa. Vuoden 1940 jälkeen useita nuoria puertoricolaisia pohjoisesta ja myöhemmin meksikolaisia etelästä on järjestäytynyt suojellakseen yhteisöjä. Katujengin alkuperäinen ajatus oli yhdistää kaikki latinot osaksi yhteistä taistelua sortoa, rasismia ja ennakkoluuloja vastaan, joita latinomaahanmuuttajat olivat kokeneet, sekä auttaa toisiaan ongelman ratkaisemiseksi. Näin ollen nimi ”Latin Kings and Queens” on viittaus kaikkiin latinoperinnön jäseniin. He ovat järjestäytynyt etujoukko yhteisössään. Kuten Black Panthersista ja Young Lordsista sekä monista muista jengeistä, jotka olivat taistelleet sosiaalisia vääryyksiä ja poliittista vaikutusvaltaa vastaan, myös Latin Kingsistä tuli rikkinäinen liike. Se menetti kosketuksen juuriinsa ja kasvoi yhdeksi Yhdysvaltojen suurimmista rikollisjoukoista. Jengin toimintaan tuli rikoksia, mukaan lukien murhia, huumekauppaa, ryöstöjä sekä muuta järjestäytynyttä rikollisuutta. Luokka:Katujengit
Freedom Rock

Freedom Rock on ruotsalaisen rock -yhtye H.E.A.Tin toinen studioalbumi, joka julkaistiin 21. huhtikuuta 2010 Japanissa, 12. toukokuuta 2010 pohjoisessa Euroopassa (Suomi, Ruotsi, Norja, Tanska, Islanti ja Venäjä) ja 28. toukokuuta 2010 lopussa Euroopassa. Nauhoitukset albumia varten aloitettiin marraskuun 2009 alussa ja albumi viimeisteltiin maaliskuun 2010 alussa. Albumin nimi tulee yhden tuottajan lausahduksesta, kun H.E.A.T oli studiossa nauhoittamassa albumia, niin yhtyeen jäsenille oli aina vaikeaa kuvailla musiikkiaan. Yksi tuottaja sanoi, että tämä on Freedom Rockia (=vapausrockia). Yhtye julkaisi uudet kotisivut albumin kunniaksi. Albumilta julkaistiin uusi single ”Beg, Beg, Beg”. Japanin versiolla julkaistiin kaksi bonuskappaletta ”Tonight” ja ”Living in a Memory”. Lisäksi Japanin version kappaleet on eri järjestyksessä. Kappaleessa ”Black Night” vierailee Edguy-yhtyeen perustajajäsen, saksalainen Tobias Sammet. Kappale Stay julkaistiin jo vuonna 2008 olevalla H.E.A.T -debyyttialbumilla, mutta tämä on vuoden 2010 versio. Albumin kansitaiteen on suunnitellut toinen kitaristi Eric Rivers. Yhtye aloitti kahden viikon pituisen Freedom Rock European Tour -kiertueen, jolla yhtye esitti uusia kappaleita. == Kappaleet == # # # # # # # # # # # # # == Kokoonpano == * Kenny Leckremo – laulu * Dave Dalone – kitarat, taustalaulu * Eric Rivers – kitarat, taustalaulu * Jimmy Jay – basso, taustalaulu * Jona Tee – kosketinsoittimet, taustalaulu * Crash – rummut \+ * Tobias Sammet – laulu (kappale 2) == Arvostelut == * Angry Metal Guy: Angry Metal Guy * Dangerdog: Dangerdog * Metal Temple: Metal Temple == Lähteet == == Aiheesta muualla == Ensimmäinen arvostelu uudesta Freedom Rock -albumista: (http://www.melodic.net/reviewsOne.asp?revnr=8590). Luokka:Vuoden 2010 albumit Luokka:Ruotsalaiset rockalbumit Luokka:H.E.A.T:n albumit
Derbi Senda DRD Pro

Derbi Senda DRD Pro on vuonna 2006 julkistettu Derbin valmistama 50-kuutioinen mopomalli. Mopossa on pro-link-takajousitus 250mm joustovaralla sekä vahvistettu alumiinirunko. == Eroa muihin Senda-malleihin == Derbi Senda DRD Pro:ssa on muista malleista poiketen 17,5mm kaasutin, jossa 68 pääsuutin, jolla huippunopeutta kertyy noin 51-55 km/h vakiona. Tehoputkella, oikealla suuttimella ja oikeilla välityksillä nopeutta voidaan saada jopa 70-90 km/h. == Tekniset tiedot == === SM-malli === Moottorin tyyppi: 1-sylinterinen, 2-tahtinen, nestejäähdytteinen Isku: 39,86 x 40 mm Kuutiotilavuus: 49,9 cm3 Käynnistys: Sähkö/poljinkäynnistys Polttoaine: 95E tai 98 Sytytys: CDI Akku: 12 V 4 Ah Ensiöveto: Suorahampaiset rattaat Toisioveto: Ketju Vaihteet: 6 vaihdetta Rungon tyyppi: Alumiinipalkkirunko Etujousitus: Hydraulinen 40 mm haarukka, 250 mm jousto Takajousitus: Monoshock 250 mm jousto Eturengas: 100/80*17 Takarengas: 130/70*17 Etujarrut: 300 mm levyjarru Takajarrut: 220 mm levyjarru Polttoainetankin tilavuus: 6,5 Varatankin tilavuus: 1,3 Moottoriöljy: 1,2 Varaöljy: 0,26 Kokonaispituus: 2005 mm Akseliväli: 1390 mm Kokonaisleveys: 808 mm Kokonaiskorkeus: 1120 mm Istuinkorkeus: 850 mm Paino: 96 kg === R-malli === Moottorin tyyppi: 1-sylinterinen, 2-tahtinen, nestejäähdytteinen Isku: 39,40 x 40 mm Kuutiotilavuus: 50,9 cm3 Käynnistys: Sähkö/poljinkäynnistys Polttoaine: 95E tai 98 Sytytys: CDI Akku: 12 V 4 Ah Ensiöveto: Suorahampaiset rattaat Toisioveto: Ketju Vaihteet: 6 Vaihdetta Rungon tyyppi: Alumiinipalkkirunko Etujousitus: Marzocchi USD-keula, Hydraulinen 40 mm haarukka, 250 mm jousto Takajousitus: Monoshock 250 mm jousto Eturengas: 90/90x21 Takarengas: 110/80x18 Etujarrut: 260 mm levyjarru Takajarrut: 220 mm levyjarru Polttoainetankin tilavuus: 6,5 Varatankin tilavuus: 1,6 Öljytankin tilavuus: 1,2 Varaöljy: 0,26 Kokonaispituus: 2080 mm Akseliväli: 1390 mm Kokonaisleveys: 808 mm Kokonaiskorkeus: 1196 mm Istuinkorkeus: 920 mm Paino: 90 kg == Aiheesta muualla == * Derbi.fi == Lähteet == * Derbi Senda DRD Pro Senda DRD Pro
Guerlain

Guerlain on ranskalainen parfyymin valmistaja, jonka perusti Pierre François Pascal Guerlain vuonna 1828. Guerlainista tuli vuonna 1853 hovihankkija, kun se kehitti tuoksun Eau de Cologne impériale Napoléon III:n puolisolle keisarinna Eugénielle. Muita Guerlainin tuoksuja ovat muun muassa Heure bleue (1912), Mitsouko (1919) ja Shalimar (1925). Viimeinen suvun edustaja Jean-Paul Guerlain nousi johtoon vuonna 1959. Hän loi parfyymit Samsara ja Nahema. Vuonna 1994 Geuerlainin osti luksusfirma Moët Hennessy Louis Vuitton (LVMH). == Lähteet == Luokka:Kosmetiikka- ja kauneusalan yritykset Luokka:Ranskalaiset yritykset Luokka:Kosmetiikkamerkit
Tekstiilitaide

Tekstiilitaide on erilaisten tekstiilimateriaalien, ja -tekniikoiden yhdistelmästä usein käsityönä syntyvää perinteistä tai uutta luovaa taidetta. Pääasiassa käytetään kangasmateriaaleja, mutta tekstiilitaiteessa taiteellisiin käsitöihin ja taideteoksiin voidaan yhdistää myös melkein mitä tahansa muita materiaaleja: paperimassaa, paperinarua, kiviä, metallia ja niin edelleen kuten yleensäkin taideteoksissa. Tekstiilitaideteokset voivat olla muun muassa vaatteita, ryijyjä, tilkkutöitä ja ne voivat olla valmistettu esimerkiksi punomalla, solmimalla, ompelemalla, kutomalla, virkkaamalla, liimaamalla, niittaamalla tai neulomalla. Ne ovat taideteoksia, joiden yhdistävänä tekijänä on jokin taidekäsityöhön liittyvä ominaisuus. Koko voi vaihdella miniatyyristä monumentaalitaiteeseen. Työt voivat olla perinteisiä käyttövaatteita, kenkiä, laukkuja, koruja tai esteettisin perustein valmistettuja teoksia, joilla ei ole suoranaisia käyttöominaisuuksia muuten kuin taideteoksena.Taideteollisen korkeakoulun yhteistyöprojektit Myös kirkkotekstiilit ovat tekstiilitaidetta ja taidekäsityötä. Niitä ovat kasukat, stolat, alttarivaatteet, kirjaliinat ja kalkkiliinat. Tekstiilitaiteilijoista suurin osa on naisia. Tekstiilitaiteilijoita on koulutettu Suomessa jo 86 vuoden ajan Alaa voi opiskella muun muassa Helsingissä Aalto-yliopiston taiteiden ja suunnittelun korkeakoulussa tekstiilitaiteen sekä vaatesuunnittelun ja pukutaiteen koulutusohjelmissa. Ensimmäiset tekstiilitaiteen tohtorit ovat valmistuneet 2000-luvulla taidekouluista myös Suomessa. Tekstiilitaiteilijat Texo ry on antanut vuodesta 1981 lähtien tunnustuspalkinnon Vuoden tekstiilitaiteilijalle. == Historia == Solmuja sitomalla tehdyt köynnöksistä ja muista kasvimateriaaleista tehdyt teokset, joihin on lisätty eläinten karvoja, ovat todennäköisesti vanhinta tekstiilitaidetta. Niitä tehtiin jo kivikaudella. Muinaisessa Egyptissä koristeltiin tunikoita pitsimäisillä kudoksilla ja kirjonnalla, jossa käytettiin silkki-, hopea- ja kultalankoja. Varhaisimmat tiedot kirjonnasta ovat peräisin ajalta noin 3500-4000 vuotta sitten Kiinasta. Varhaisin kankaanpainanta alkoi Aasiassa, missä ensimmäiset tunnetut painolevyt tehtiin puusta 900-luvulla jkr. Ensimmäinen painotekniikka oli leimasinpainanta ja ensimmäiset painovärit olivat maavärejä. Euroopassa alettiin käyttää kohopainotekniikkaa 1100-luvulla. 1700-luvulla syntyi syväpainotekniikka, jossa painasimet ovat kuparisia. == Katso myös== * Tekstiilitaiteilijat ==Lähteet== == Kirjallisuutta == * * * * * * * *
Olematon muodonvaihdos

Olematon muodonvaihdos on alkeellisin muodonvaihdoksen tyyppi. Olemattomassa muodonvaihdoksessa munasta kuoriutuvat toukat eli nymfit ovat samanlaisia kuin aikuiset yksilöt, joskin pienikokoisempia eivätkä sukuelimet ole toimintakykyiset. Toukan kasvaessa se luo nahkansa useita kertoja kasvaen, mutta ulkoasussa ei yleensä tapahdu muita muutoksia kuin joidenkin ruumiin ulokkeiden jaokemäärän kasvamista. Keskeisenä erotuksena vaillinaiseen muodonvaihdokseen, myös aikuinen eläin luo nahkansa toukan tapaan. Tällöin eläimessä ei kuitenkaan yleensä tapahdu ulkoisia muutoksia lukuun ottamatta katkenneiden raajojen tai muiden ulokkeiden kasvamista takaisin. Hyönteisillä olematon muodonvaihdos esiintyy vain toukkasukahäntäisillä ja siimahäntäisillä. Sen läpikäyvät myös esihyönteiset, kaksisukahäntäiset ja hyppyhäntäiset. Lisäksi hämähäkkien muodonvaihdos on olematon. Luokka:Hyönteiset
Volyymisota

Äänenvoimakkuussodaksi tai volyymisodaksi () kutsutaan tapaa, jolla äänilevyt ja musiikkikappaleet masteroidaan mahdollisimman kovaäänisiksi ja vähennetään siten niiden dynamiikkaa. == Taustaa == Ilmiön taustalla on monia tekijöitä, mutta se on lähtöisin CD-levyn ja sitä myötä sähköisessä muodossa olevan musiikin suosion kasvusta. Koska CD-julkaisujen myötä nauhoituksia eivät enää koskeneet analogisten medioiden kuten vinyylilevyjen ja kasettisoittimien fyysiset rajoitteet, äänenvoimakkuutta pystyttiin kasvattamaan aina äänen säröytymiseen asti. Ajan myötä tapa yleistyi levy-yhtiöiden keskuudessa, koska kukaan ei halunnut kuulostaa kilpailijaansa hiljaisemmalta. Samanaikainen kehitys musiikin kuuntelutottumuksissa vähensi musiikin kuuntelijoiden kiinnostusta aiheeseen: äänenlaatu jää toissijaiseksi, kun kuuntelu tapahtuu kannettavan tietokoneen kaiuttimilla tai korvakuulokkeilla meluisalla kadulla. Musiikkitallenteiden tuotannossa tekninen henkilökunta ymmärtää äänekkyyden kasvattamisen vaikutuksen äänitteen laatuun, mutta päättävät henkilöt kiinnostuvat enemmän myynnistä. Lainaus: "Vaikka masteroijat toisinaan epäilisivätkin koko kilpailun järkevyyttä, tuottajat vaativat suurempaa ääntä, ja surkuhupaisinta on, ettei aina edes välitetä, vaikka signaali leikkautuisi rajusti suuren osan ajasta." Monet levyalan ammattilaiset, kuten Alan Parsons, Geoff Emerick, Doug Sax ja Steve Hoffman ovat tuominneet tavan. Bob Dylan on sanonut uusien levyjen olevan ”kuin kohinaa”. Monesti artisti itse ei voi edes vaikuttaa levyn äänenvoimakkuuteen masterointivaiheessa. Kuuluisan poikkeuksen nykytrendiin teki Guns N’ Roses: yhtyeen jäsenet valitsivat julkaistavaksi kaikista dynaamisimman version levystään Chinese Democracy. Euroopan yleisradiounioni on antanut suosituksen EBU R 128 äänenvoimakkuuksista. == Esimerkkejä == Muun muassa Metallican Death Magnetic -albumia on kritisoitu kovasti huonosta äänenlaadustaan. Albumin Guitar Hero -versiossa vastaavia ongelmia ei ole huomattu, koska siinä kaikki soitinraidat ovat pelin mekaniikasta johtuen erillisiä ja ne lähetettiin pelin julkaisijalle ennen jälkikäsittelyä. Muita voimakkaasti kritisoituja albumeita ovat olleet esimerkiksi Red Hot Chili Peppersin Californication, Christina Aguileran Back to Basics, Rushin Vapor Trails ja Bob Dylanin Modern Times. == Lähteet == == Aiheesta muualla == * Selventävä video Youtube-palvelussa * Turn Me Up! -organisaatio * Dynamic Range Database Luokka:Äänisuunnittelu Luokka:Akustiikka
Meksikon ympäristöpolitiikka

Meksikon ympäristöpolitiikka kertoo Meksikoin ympäristöpolitiikasta. Ympäristöpolitiikkaan liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen. ==Vesi== Mexican Center of Environmental Law (CEMDA) mukaan öljyteollisuus pilaa vesistöjä. Meksikon suurin öljy-yhtiö on PEMEX. Coatzacoalcos joen veden laadussa on ollut parannettavaa.Oil Spill in Coatzacoalcos River and Beach. Veracruz, Republic of Mexico, December 22nd 2004 ==Laki== The General Law of Ecological Equilibrium and Environmental Protection (Ley General del Equilibrio Ecológico y la Protección al Ambiente, or LGEEPA) hyväksyttiin vuonna 1988. Lakia on päivitetty useamman kerran, mukaan lukien vuonna 2008. ==Luonnonsuojelualueet== Luonnonsuojelualueisiin Sisältyy La Malinchen, Ixtacihuatl-Popocatépetlin, Zoquiapán Reservatin, Bosencheven, Cofre De Peroten ja Chacahuan laguuni kansallispuistot. == Katso myös== * Kestävä kehitys alueittain ja maittain * Luettelo_maailmanperint%C3%B6luettelon_kohteista_Amerikassa#Meksiko ==Lähteet== Luokka:Ympäristöpolitiikka maittain Ympäristöpolitiikka
Masoud Shojaei

Masoud Soleimani Shojaei, yleensä vain Masoud () (s. 9. kesäkuuta 1984 Šīrāz) on iranilainen jalkapalloilija ja jalkapallovalmentaja. Hän oli pelipaikaltaan hyökkäävä keskikenttäpelaaja. Hän pelasi seuraurallaan kotimaansa lisäksi Arabiemiraateissa, Qatarissa, Espanjassa ja Kreikassa. Hän pelasi Iranin maajoukkueessa 87 maaottelua vuosina 2004–2019. Hän toimi Iranin pääsarjassa pelaavan Havadarin päävalmentajana joulukuusta 2023 kesäkuuhun 2024. == Seurajoukkueura == Edustettuaan kotimaansa seuroja Sanat Naftia ja Saipaa Masoud siirtyi vuonna 2006 Arabiemiraatteihin Al-Sharjahin joukkueeseen. Hän pelasi siellä kahden vuoden ajan, minkä jälkeen hän siirtyi espanjalaiseen Osasunaan. Kahdella ensimmäisellä Espanjan-kaudellaan hän pääsi runsaasti pelaamaan; hän pelasi avauskaudellaan La Ligassa 33 ottelua, joissa hän teki kolme maalia, ja toisella kaudella 36 ottelua, joissa hän teki kaksi maalia. Hän pelasi La Ligassa kaikkiaan sata ottelua ja teki niissä kahdeksan maalia. Kaudella 2013–2014 hän edusti Espanjan toisella sarjatasolla Las Palmasia. Seuraavat kaksi vuotta Masoud pelasi Qatarissa Al Shahanian ja Al-Gharafan joukkueissa. Masoud siirtyi kesällä 2016 Kreikkaan, jossa hän edusti vuoden 2017 loppuun saakka Panioniosia ja vuoden 2018 alkupuoliskon AEK Ateenaa. Hän pelasi Kreikan Superliigassa kaikkiaan 53 ottelua, joissa hän teki seitsemän maalia. AEK:ssa hän pelasi yhden Eurooppa-liigan ottelun. Vuonna 2023 päättyneen pelaajauransa viimeiset vuodet Masoud edusti kotimaassaan Tractoria, Nassajia ja Havadaria. Kaudella 2020–2021 hän toimi Tractorin pelaaja-valmentajana. == Maajoukkueura == Masoud teki ensiesiintymisensä Iranin maajoukkueessa marraskuussa 2004 MM-karsintaottelussa Laosia vastaan. MM-kilpailuissa 2006 hän pelasi viimeisessä alkulohko-ottelussa Angolaa vastaan päästyään 13. peliminuutilla kentälle loukkaantuneen Mohammad Nosratin tilalle. MM-kilpailuissa 2014 hän pääsi ensimmäisessä alkulohko-ottelussa vaihdosta kentälle ja pelasi kaksi muuta ottelua avauskokoonpanossa. MM- kilpailuissa 2018 hän pelasi avauskokoonpanossa joukkueen kapteenina yhden ottelun. Hän pelasi viimeisen maaottelunsa marraskuussa 2019. Hän teki maaotteluissaan kahdeksan maalia. == Lähteet == * Esittely Osasunan virallisella kotisivustolla === Viitteet === Luokka:Iranilaiset jalkapalloilijat Luokka:Iranilaiset jalkapallovalmentajat Luokka:Vuonna 1984 syntyneet Luokka:Elävät henkilöt
Juuri (ravintola)

pienoiskuva|Ravintola Juuri. Juuri oli vuosina 2004–2021 toiminut ruokaravintola Helsingissä. Sen omistivat Ilja Björs ja Jarkko Myllymäki. Suomen Gastronomien Seura nimesi sen vuoden 2010 ravintolaksi. Ravintolan tunnusmerkkejä olivat lähiruoka ja uusyksinkertaisuus. Ravintola haettiin konkurssiin helmikuussa 2021. == Lähteet == == Aiheesta muualla == *Juuri.fi Luokka:Helsingin entiset ravintolat Luokka:Suomen gastronomien seuran vuoden ravintolat Luokka:Kaartinkaupunki
Benjamin Conz

Benjamin Conz (s. 13. syyskuuta 1991 Saint-Ursanne, Sveitsi) on sveitsiläinen jääkiekkomaalivahti, joka torjuu NLA-joukkue HC Ambrì-Piottassa. ==Ura== Conz on HC Ajoien kasvatti. Hän pelasi ensimmäiset miesten pelinsä kaudella 2008–2009 HC Servette Genèvessä, jolloin hän sai tililleen 21 ottelua. Kaudella 2009–2010 Conz pelasi lainalla SCL Tigersin riveissä 20 ottelua ja seuraavalla kaudella 46 ottelua. SKA Pietari varasi hänet numerolla #185 KHL:n varaustilaisuudessa 2010. Servette lainasi lähet kaudeksi 2011–2012 HC Luganoon. Hänellä olisi ollut vielä tämän jälkeen vuosi jäljellä sopimusta Servetten kanssa, mutta joukkue purki sopimuksen. Kaudeksi 2012–2013 Conz siirtyi kolmivuotisella sopimuksella Fribourg-Gottéroniin. Kaudella 2017–2018 hän siirtyi HC Ambrí Piottaan. ==Maajoukkue== Conz torjui alle 18-vuotiaiden MM-kilpailuissa vuosina 2008 ja 2009. Hän edusti Sveitsiä myös alle 20-vuotiaiden MM-kilpailuissa 2010. Conz valittiin kisojen parhaaksi maalivahdiksi ja tähdistökentälliseen. Hän torjui Sveitsin kisojen neljänneksi. Toistamiseen hän torjui nuorten kisoissa vuonna 2011. ==Lähteet== * * * === Viitteet === Luokka:Sveitsiläiset jääkiekkomaalivahdit Luokka:Vuonna 1991 syntyneet Luokka:Elävät henkilöt
Yhtäläissuoniset perhoset

Yhtäläissuoniset perhosetSuomen lajitietokeskus (viitattu 7.8.2017) (Exoporia) on pieni, suhteellisen alkeellisten perhosten muodostama osalahko. Lajit eroavat muista perhosista siten, että sekä etu- että takasiipien siipisuonitus on samanlainen. Lisäksi naaralla on kaksi sukuaukkoa muttei niitä yhdistävä siementiehyttä, toisin kuin aitoperhosilla.Mikkola, Kauri & Murtosaari, Jussi & Nissinen, Kari (toim.): Perhosten lumo: Suomalainen perhostieto. Helsinki: Tammi, 2005. ISBN 951-31-3317-6 s. 217http://www.ingentaconnect.com/content/tandf/tnah/2000/00000034/00000006/art00003 Mnesarchae-suvun seitsemän lajia ovat endeemisiä Uudessa-Seelannissa, mutta juuriperhosmaisia tavataan laajalti muualla maailmassa. Suomessa ryhmän lajeja on tavattu seitsemänhttp://www.luomus.fi/elaintiede/hyonteiset/perhoset/1.htm . == Lähteet == Luokka:Glossata
Motion Builder

Motion Builder Kehittäjä Autodesk Viimeisin versio 2010 (12.0) / Huhtikuu 2009 Alusta Windows (2000, XP, Vista tai 7) Ohjelmistotyyppi 3D-animaatio-ohjelma Kotisivu Autodesk Motion Builder on animaatio- ja peliteollisuudessa laajasti käytetty 3D-hahmoanimointi-ohjelma. Ohjelma tukee Mayasta sekä 3ds Maxista tuotuja hahmoja. Ohjelma tukee motioncapture-teknologiaa. Ohjelmassa on myös valmiita liikkeitä hahmojen käyttöön. Ohjelma on maksullinen. Luokka:Windows- ohjelmat Luokka:3D-grafiikkaohjelmistot
Ioffe-instituutti

Ioffe-instituutti () on Pietarissa sijaitseva suuri, Venäjän tiedeakatemian alainen teknillisen fysiikan tutkimuslaitos. Se perustettiin Petrogradissa vuonna 1918 ja oli keskeinen Neuvostoliiton fysiikan tutkimuksessa. Abram Ioffe johti laitosta 1930-luvulta kuolemaansa 1960 asti. Instituutissa on viisi osastoa * Nanofysiikan keskus * Puolijohde-elektroniikka * Puolijohdefysiikka * Plasmafysiikka, atomifysiikka ja astrofysiikka * Dielektristen materiaalien ja puolijohteiden fysiikka == Aiheesta muualla == * Ioffe-instituutin sivusto Luokka:Venäjän tutkimuslaitokset Luokka:Neuvostoliiton tiede ja tekniikka Luokka:Pietarin rakennukset ja rakennelmat
Auguste de Montferrand

Auguste de Montferrand (koko nimeltään Henri Louis Auguste Leger Ricard de Montferrand, ; 24. tammikuuta 1786 Pariisin esikaupunki Chaillot – 10. heinäkuuta (J: 28. kesäkuuta) 1858 Pietari) oli Venäjällä toiminut ranskalainen arkkitehti. Hänen työnsä edustavat siirtymävaihetta myöhäisestä klassismista eklektismiin. Montferrandin isä oli ratsastuksen opettaja ja isoisä insinööri. Hän opiskeli polyteknisessä koulussa sekä arkkitehtien Charles Percier’n ja Pierre Fontainen johdolla Pariisissa. Ennen siirtymistään Venäjälle Montferrand työskenteli arkkitehti Pierre-Alexandre Vignonin alaisuudessa Pariisin La Madeleine -kirkon rakennus- ja suunnittelutöissä.Curl 1999, s. 432 Aleksanteri I kutsui Montferrandin Pietariin, jossa hän toimi hoviarkkitehtina vuodesta 1816 lähtien. Hänen merkittävimpiä töitään ovat Iisakinkirkko, jonka rakentamista hän johti vuodesta 1818, sekä Palatsiaukion keskellä seisova Aleksanterin pylväs (1829–1834). Montferrand suunnitteli myös asuintaloja, Talvipalatsin sisätiloja ja johti Nižni Novgorodin markkina- alueen rakentamista 1850-luvulla. == Kuvagalleria == Kuva:Saint Isaac's Cathedral in SPB.jpeg|Iisakinkirkko. Kuva:Saint-Pétersbourg - Isaac (09).jpg|Iisakinkirkko, sisäkuva. Kuva:Montferrand dome design.jpg|Iisakinkirkon kupolin rakennepiirustus. Kuva:SPB Alexander's column and General Stuff 1890-1900.jpg|Aleksanterin pylväs palatsiaukiolla. Kuva:Hôtel Demidoff restauré par A de Montferrand.jpg|Demidovin talo. ==Lähteet== *Curl, James Stevens: Dictionary of architecture. Oxford University Press 1999. ISBN 0-19-210006-8 === Viitteet === ==Aiheesta muualla== * Auguste de Montferrand Pietari-tietosanakirjassa Luokka:Ranskalaiset arkkitehdit Luokka:Vuonna 1786 syntyneet Luokka:Vuonna 1858 kuolleet
Nikolai Morozov

Nikolai Aleksandrovitš Morozov (, 7. heinäkuuta (J: 25. kesäkuuta) 1854 nykyisen Jaroslavlin alueen Nekouzin piirin Borok – 30. heinäkuuta 1946 Borok) oli venäläinen vallankumouksellinen narodnikki, kirjailija ja tiedemies. Nikolai Morozov oli kartanonherran ja maaorjanaisen poika. Vuonna 1874 hän liittyi tšaikovskilaiseen narodnikkikerhoon ja levitti vallankumouksellista propagandaa talonpoikien keskuuteen. Saman vuoden lopulla hän matkusti Geneveen. Palattuaan Venäjälle hänet pidätettiin, mutta vapautettiin ns. 193:n oikeudenkäynnissä. Vuonna 1878 Morozov liittyi Zemlja i voljaan ja toimi vuodesta 1879 lähtien Narodnaja voljan toimeenpanevan komitean jäsenenä. Seuraavan vuoden alussa hän matkusti ulkomaille ja tutustui Lontoossa Karl Marxiin. Yrittäessään palata laittomasti Venäjälle hän joutui pidätetyksi. Ns. 20:n oikeudenkäynnissä vuonna 1882 Morozov tuomittiin elinkaudeksi vankeuteen. Hän kärsi rangaistusta Pähkinälinnan vankilan eristyssellissä vuoteen 1905 saakka. Morozovin ensimmäinen runokokoelma Iz-za rešetki (”Ristikon takaa”) julkaistiin Genevessä vuonna 1877. Hänen Pähkinälinnan vankilassa kirjoittamansa vallankumousrunot julkaistiin kokoelmina Iz sten nevoli (”Vankilan seinien sisältä”, 1906) ja Zvjozdnyje pesni (”Tähtien lauluja”, 1910). Jälkimmäisen kirjan takia Morozov sai vuonna 1911 vuoden pituisen vankilatuomion. Muistelmateos Povesti mojei žizni (”Elämäni tarinat”, 1916–1918) kertoo Venäjän vallankumousliikkeen historiasta. Vuodesta 1918 lähtien aina kuolemaansa saakka Morozov toimi Lesgaftin luonnontieteellisen instituutin johtajana. Hän on kirjoittanut lukuisia tutkimuksia eri tieteenaloilta. Morozovin etupäässä astronomisiin ilmiöihin perustuvat yritykset tulkita uudelleen ihmiskunnan ja kristinuskon historiaa ovat tieteellisesti kestämättömiä. Nikolai Morozov oli ensimmäinen venäläinen tiedemies joka teoksessaan "Христос. История человечества в естественнонаучном освещении" alkoi epäillä, että perinteisissä historiallisissa aikajanoissa on niin sanotusti ilmaa välissä eli maailmanhistoria olisikin oletettua lyhyempi. Morozov päätteli, että Jeesuksen historiallinen prototyyppi oli Basileios Suuri ja että Jeesus ristiinnaulittiin vuonna 368. Morozovin jälkeen samaan asiaan paneutui venäläinen matemaatikko Anatoli Fomenko, joka siirsi historiankirjoitusta vielä seitsemänsataa vuotta lisää (Uusi kronologia). Nikolai Morozovin mukaan on nimetty pikkuplaneetta Morosovia, kuun kääntöpuolen kraatteri sekä Leningradin alueen Seuloskoin piirissä sijaitseva Pähkinälinnan ruutitehtaan taajama. Hänet on palkittu Leninin ja työn punaisen lipun kunniamerkeillä. ==Lähteet== Luokka:Narodnikit Luokka:Venäläiset kirjailijat Luokka:Venäläiset tieteilijät Luokka:Vuonna 1854 syntyneet Luokka:Vuonna 1946 kuolleet
GIRD-X

Tiedot Maa Neuvostoliitto Venäjäksi ГИРД-X Pääsuunnittelija Friedrich Tsander Kehitysajanjakso 1932 - 1933 Ensilento 25.11.1933 Pituus 2200 mm Halkaisija 140 mm Kärkiväli 375 mm Tyhjäpaino 19,2 kg Ajoaineen massa 8,3 kg Hyötykuorma 2,0 kg Alkupaino 29,5 kg Massasuhde 1,4 Ajoaine "Tyyppi 10", nestemäinen Työntövoima 687 N Ominaisimpulssi 1824 Ns/kg Paloaika 22 s Nopeus 675 m/s Lentokorkeus 150 m GIRD-X oli vuodesta 1928 alkaen kehitetty toinen neuvostoliittolainen raketti, jossa käytettiin nestemäistä ajoainetta. Sen kehittivät GIRD-organisaatiossa toimivat Sergei Koroljov ja Fridrih Tsander. Se oli GIRDin 10. projekti. Moottorin massa oli 29,5 kg, josta 8,3 kg ajoainetta. Ajoaine oli 78 prosenttista etyylialkoholia ja nestehappea. Se tuotti 885 N työntövoiman. Sen ominaisimpulssi oli 1590–1715 Ns/kg. Ensilento tapahtui 25. marraskuuta 1933 Nahabinossa, ja sen aikana kone nousi 150 metrin korkeuteen. ==Aiheesta muualla== *Encyclopedia Astronautica: Gird-X (englanniksi) *Fliegerkalender der DDR 1985: Peter Stache: Die ersten sowjetischen Flüssigkeitsraketen der GIRD Luokka:Raketit
Nassim Akrour

Nassim Akrour (, s. 10. heinäkuuta 1974 Courbevoie, Ranska) on ranskalais- algerialainen jalkapalloilija, pelipaikaltaan hyökkääjä. Hän edustaa Ligue 2:ssa pelaavaa Istresia. ==Maajoukkueura== Akrour on edustanut Algeriaa vuosien 2002 ja 2004 Afrikan-mestaruuskisoissa. Hän teki ensimmäisen maajoukkuemaalinsa ystävyysottelussa Beniniä vastaan 14. tammikuuta 2002. ==Aiheesta muualla== * Nassim Akrour profiili LFP:ssä * national-football- teams.com Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1974 syntyneet Luokka:Elävät henkilöt
Nikita Muravjov

Nikita Mihailovitš Muravjov (; 30. heinäkuuta (J: 19. heinäkuuta) 1796 Moskova – 10. toukokuuta (J: 28. huhtikuuta) 1843 nykyisen Irkutskin alueen Irkutskin piirin Urikin kylä) oli venäläinen upseeri ja dekabristi. Nikita Muravjov opiskeli Moskovan yliopistossa. Vuodesta 1813 lähtien hän palveli armeijassa, osallistui taisteluihin Dresdenin ja Leipzigin lähellä ja asui myöhemmin Pariisissa. Muravjov oli yksi dekabristien Sojuz spasenija ja Sojuz blagodenstvija -järjestöjen perustajista ja kuului pohjoisen dekabristiseuran johtoon. Hän kannatti tasavaltalaista valtiojärjestystä ja laati ehdotuksen Venäjän perustuslaiksi. Dekabristikapinan aikana Muravjov oli maaseudulla, mutta joutui pian vangituksi ja suljetuksi Pietari-Paavalin linnoitukseen. Hän sai kuolemantuomion, joka muutettiin 20 vuoden pakkotyörangaistukseksi. Hän oli rangaistusvankina Nertšinskin kaivoksilla ja vuodesta 1835 lähtien karkotettuna Irkutskin läänissä. ==Lähteet== Luokka:Dekabristit Luokka:Vuonna 1796 syntyneet Luokka:Vuonna 1843 kuolleet
Andrei Mihailov

Andrei Aleksejevitš Mihailov (, 1773–1849) oli venäläinen klassismin ajan arkkitehti. Hänestä käytetään usein nimitystä ”Mihailov Toinen” erotuksena veljestään, arkkitehti Aleksandr Mihailovista. Andrei Mihailov opiskeli Pietarin taideakatemiassa vuosina 1779–1794. Vuonna 1800 hänet nimitettiin akateemikoksi, vuodesta 1808 lähtien hän toimi akatemian professorina ja vuosina 1823–1831 sen rehtorina. Mihailovin tärkeimpiä töitä Pietarissa ovat Pyhän Katariinan kirkko Vasilinsaarella, Sadovaja-kadun komendantinvirasto sekä Jusupovin ja Bobrinskin palatsien uudelleen rakentaminen. Vuosina 1821–1825 Mihailov osallistui Iisakinkirkon suunnitteluun. ==Lähteet== ==Aiheesta muualla== * Andrei Mihailov Pietari-tietosanakirjassa Luokka:Venäläiset arkkitehdit Luokka:Vuonna 1773 syntyneet Luokka:Vuonna 1849 kuolleet Luokka:Uusklassinen arkkitehtuuri
Avraam Melnikov

thumb|175px|Avraam Melnikovin suunnittelema Kazanin luostarin katedraali Jaroslavlissa. Avraam (Abram) Ivanovitš Melnikov (: 10. elokuuta (J: 30. heinäkuuta) 1784 Rampova – 13. tammikuuta (J: 1. tammikuuta) 1854 Pietari) oli venäläinen arkkitehti. Hänen työnsä edustavat myöhäistä empiretyyliä. Avraam Melnikov opiskeli Pietarin taideakatemiassa Andrejan Zaharovin johdolla. Vuonna 1812 hänestä tuli akateemikko, vuodesta 1818 lähtien hän toimi taideakatemian professorina ja vuodesta 1843 sen rehtorina. Melnikovin tärkein työ Pietarissa on Nikolaoksen vanhauskoisten kirkko (1820–1826). Hän rakensi myös useita yksityistaloja ja osallistui Iisakinkirkon suunnitteluun. ==Lähteet== == Aiheesta muualla == Luokka:Venäläiset arkkitehdit Luokka:Vuonna 1784 syntyneet Luokka:Vuonna 1854 kuolleet
Päistärkoit

Päistärkoit (Eriocraniidae) on pieni perhosten heimo. Ne ovat alkeellisin imukärsällisten perhosten ryhmä. Joissakin lähteissä päistärkoit liitetään osalahkoon Dacnonypha yhdessä Acanthopteroctetidae-heimon kanssa, mutta jälkimmäiset kuulunevat lähemmäs "kehittyneempiä" perhosiaKristensen, N.P. (toim.): Handbuch der Zoologie/Handbook of Zoology (Volume IV – Arthropoda: Insecta. Part 35: Lepidoptera, Moths and Butterflies 1). Walter de Gruyter, Berlin & New York. ISBN 3-110-15704-7 s. 51–53. == Piirteitä == Päistärkoiden levinneisyys on holarktinen ja lajeja tunnetaan yhteensä vain 24. Kaikki lajit ovat pieniä, metallinkiiltoisia ja päiväaktiivisia perhosia, joiden lentoaika sijoittuu yleensä keväälle. Siipiväli on aina alle 15 mm ja lepäävä perhonen pitää siipiään vartalon sivuilla kattolaskuisesti.W. G. Kükenthal, Max Beier, Max Fischer, Niels P. Kristensen. Handbuch der Zoologie: Evolution, systematics, and biogeography, sivut 51-53 Siipisuonitus on etu- ja takasiivissä samanlainen. Tunnusomainen piirre on jalkojen säärissä olevien okien määrä, joka on kaikilla lajeilla 0-1-4. Yhdistäviä tuntomerkkejä on myös aikuisen perhosen genitaaleissa sekä siipisuomujen rakenteessa. Toukka on täysin jalaton. == Elintavat == Päistärkoit eivät käy kukilla, mutta juovat imukärsällään nestettä mm. puiden mahlaa vuotavista vioittumista. Naaras munii munat veitsimäisellä munanasettimellaan lehtien sisään ja toukat elävät lehtimiinaajina erityisesti Fagales-lahkon puiden lehtien sisällä. Vain muutamat lajit pajuilla tai ruusukasveilla. Toukan lehtimiinaan jättämä ulostevana on ryhmälle tunnusomainen. Toukkavaihe on lyhytkestoinen ja täysikasvuinen toukka pudottautuu maahan alkukesästä ja koteloituu maan alle tekemänsä kotelokopan sisään. Kotelo talvehtii. == Lajit Suomessa == Suomesta päistärkoilajeja tunnetaan seitsemänhttp://www.fmnh.helsinki.fi/elainmuseo/hyonteiset/perhoset/1.htm *hakaspäistärkoi (Eriocrania unimaculella) *isopäistärkoi (Eriocrania semipurpurella) *kolmiopäistärkoi (Eriocrania salopiella) *lehtopäistärkoi (Eriocrania subpurpurella) *loistopäistärkoi (Eriocrania sparrmannella) *pikkupäistärkoi (Eriocrania cicatricella) *purppurapäistärkoi (Eriocrania sangii) == Lähteet == == Aiheesta muualla == *Markku Savela: Eriocraniidae *Svenska fjärilar *Leafmines.co.uk: Eriocraniidae *Tree of Life Web Project *UK lepidoptera: Eriocraniidae *